stanford-oval/wikipedia huggingface dataset:
Yhdysvaltain Suomalainen Työväenjärjestö

Yhdysvaltain Suomalainen Työväenjärjestö (engl. Finnish Workers’ Federation of the United States) oli Yhdysvalloissa vuosina 1927–1941 toiminut amerikansuomalaisten kommunistien kulttuuri- ja valistusjärjestö.
Amerikan Suomalaisen Sosialistijärjestön hajottua sen enemmistö liittyi vuonna 1922 kommunistiseen Workers Party of America -puolueeseen. Vuonna 1924 se otti nimen Workers Partyn Suomalainen järjestö (Finnish Federation of the Workers Party of America). Vuonna 1925 Komintern päätti kommunistipuolueiden kansallisten järjestöjen lakkauttamisesta ja puoluetoiminnan organisoimisesta työväenjärjestöjen sisällä toimiviksi monikansallisiksi fraktioiksi. Workers Party vahvisti päätöksen elokuussa 1925 ja perusti päämajansa yhteyteen suomalaisten työväenyhdistysten toimintaa ohjanneen suomalaisen toimiston. Suomalainen järjestö lakkautettiin sen marras-joulukuussa 1925 pidetyssä edustajainkokouksessa.
Järjestön yli seitsemästä tuhannesta jäsenestä vain vajaat kaksi tuhatta liittyi uusien puoluesolujen jäseniksi. Workers Partyn suomalainen toimisto sai tehtäväkseen muodostaa uuden järjestön, jonka avulla laajemmat joukot säilytettäisiin kommunistisen liikkeen tukijoina. Kominternin, puoluejohdon ja suomalaisen toimiston kontrolloima Suomalainen Työväenjärjestö perustettiin Chicagossa tammikuussa 1927. Puolueen tiukka kontrolli ei kuitenkaan miellyttänyt kaikkia sen jäseniä. Erimielisyyksien takia suuri joukko suomalaisia erotettiin työväenjärjestöstä ja kommunistipuolueesta vuosina 1928–1930. Erotettujen joukossa olivat muun muassa Henry Askeli, Aaro Hyrske, Aarne Halonen, Elis Sulkanen ja Vilho Boman sekä myöhemmin Yrjö Halonen, Severi Alanne ja Henry Koski. Linjaristiriidat huipentuivat taisteluksi Wisconsinin Superiorissa toimineesta Keskusosuuskunnasta, joka lopulta irtautui kommunistisesta liikkeestä. Työväenjärjestö menetti jäseniään myös 1930-luvun alussa, kun tuhannet amerikansuomalaiset muuttivat Neuvosto-Karjalaan. Viimeisen kriisinsä järjestö koki talvisodan aikana, jolloin kommunistit asettuivat tukemaan Neuvostoliiton tarkoitusperiä Suomessa.
Vuonna 1932 Yhdysvaltain Suomalaisessa Työväenjärjestössä oli 251 yhdistystä ja yli 9 000 jäsentä. Järjestö panosti voimakkaasti nais- ja nuoriso-osastojen toimintaan. Sen johtavina toimitsijoina työskentelivät Henry Puro, Knut Einar Heikkinen, Taavi Heino, Matti Wick, Arne Mynttinen, Ida Rovio, Theodore Mäki, Evi Suvanto, Hans Johnson, Carl Päiviö, Siiri Anderson ja Karl Rautio. Järjestön päämaja siirrettiin Chicagosta New Yorkiin kesällä 1929. Sen äänenkannattajina ilmestyivät sanomalehdet Työmies, Eteenpäin, Toveri, pilalehti Punikki ja naistenlehti Toveritar (myöhemmin Työläisnainen ja Naisten Viiri). Järjestön lehtikustantamot julkaisivat vuosittain kymmeniä kirjoja. Sen Näyttämöliittoon kuului yli sata harrastajateatteria.
Suomalainen Työväenjärjestö liittyi toukokuussa 1941 kommunistiseen International Workers’ Order -kattojärjestöön nimellä Amerikan Suomalainen Keskinäisen Avun Järjestö (Finnish American Mutual Aid Society). IWO:n lakkauttamisen jälkeen 1950-luvun alussa järjestön toiminta jatkui piirikomiteoiden johdolla.
Varpaan tyvinivel

Varpaan tyvinivel (lat. articulatio metatarsophalangea) muodostuu kunkin jalkapöydän luun ja sitä vastaavan  proksimaalisen varvasluun välille. Myös proksimaaliset varpaiden jänneluut osallistuvat nivelen muodostukseen. Kavio- ja sorkkaeläimillä niveltä kutsutaan myös vuohisniveleksi.
Varpaan tyvinivelen nivelsiteet

Varpaan tyvinivelen sivusiteet (lat. ligamenta collateralia articulationum metatarsophalangearum)
Myös jänneluun ja jalkapöydänluiden sekä jänneluun ja proksimaalisen varvasluun välillä on nivelsiteitä
Varpaisjärven terveysasema

| Varpaisjärven terveysasema |
| --- | --- |
 Varpaisjärven terveysasema.
Osoite:  Mäkitie 3, 73200 Varpaisjärvi
Sijainti:  Varpaisjärven kirkonkylä, Lapinlahti
Koordinaatit:  63.36003°N, 27.75400°E
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Varpaisjärven terveysasema on Lapinlahden kunnan Varpaisjärven pitäjässä Pohjois-Savossa toimiva kunnallinen terveysasema. Se tarjoaa asiakkailleen kiireetöntä perusterveydenhoitoa ja on avoinna maanantaista torstaihin kello 8-15 ja perjaintaisin kello 8-13.
Varpaisjärven terveysasema palvelee Varpaisjärven kirkonkylällä.
Lääkäripäivystys ja akuuttihoito on tarjolla Lapinlahden terveyskeskuksen päivystyksessä arkisin kello 8-18 ja viikonloppuisin kello 8-16. Muulloin eli iltaisin ja öisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi) tai Iisalmen sairaalan päivystyksestä (Riistakatu 23, Iisalmi).
Aiheesta muualla

Terveyspalvelut (Arkistoitu – Internet Archive) (lapinlahti.fi)
XAMPP

| XAMPP |
| --- | --- |

 XAMPP -projektin logo.
Kehittäjä:  Apache Friends
Tiedot
Ohjelmistotyyppi:  WAMP, MAMP, SAMP, LAMP
Lisenssi:  GPL
Aiheesta muualla
Verkkosivusto
XAMPP on ilmainen, avoimen lähdekoodin ohjelmisto web-sovellusten palvelimille. Ohjelmisto koostuu pääasiassa Apache HTTP-palvelimesta, MySQL-tietokannasta, ja skripteistä, jotka on kirjoitettu PHP:llä ja Perlillä.
Etymologia

XAMPP on lyhenne seuraavien sanojen alkukirjaimista:
X (eli cross-platform)
Apache HTTP Server
MySQL
PHP
Perl
Käyttö

Virallisesti XAMPP -ohjelmiston suunnittelijat tarkoittivat sen käytettäväksi vain kehittämiseen välineenä, jotta sivuston suunnittelijat ja ohjelmoijat voisivat testata työnsä omilla tietokoneillaan ilman Internetiä. Jotta tämä olisi mahdollisimman helppoa, monet tärkeät turvaominaisuudet ovat oletuksena pois päältä. Käytännössä kuitenkin XAMPP-ohjelmistoa käytetään joskus verkkosivujen näyttämiseen omalta tietokoneelta.
Aiheesta muualla

Kuvia tai muita tiedostoja aiheesta XAMPP Wikimedia Commonsissa
Varpaan kärkinivel

Varpaan kärkinivel (lat. articulatio interphalangea distalis pedis) muodostuu mediaalisen ja distaalisen varvasluun välille. Myös varpaiden distaalinen jänneluu osallistuu nivelen muodostukseen. Varpaan kärkiniveltä kutsutaan kavioeläimillä kavioniveleksi.
Varpaan kärkinivelen nivelsiteet

Varpaan kärkinivelen sivusiteet (lat. ligamenta collateralia articulationum interphalangearum pedis)
Lihansyöjillä, sioilla ja märehtijöillä on myös dorsaalipuolella on kaksi nivelsidettä (lat. ligamenta dorsalia)
Nivelsiteitä on myös jänneluun ja mediaalisen varvasluun sekä jänneluun ja distaalisen varvasluun välissä (lat. ligamenta sesamoidea)
William Beardmore and Company

Telakalla rakennettu HMS Benbow.
Telakalla rakennettu HMS Conqueror.
William Beardmore and Company oli skotlantilainen rakennus ja laivanrakennus konglomeraatti, jonka toimipaikat sijaitsivat Glasgowssa ja ympäröivällä Clydesiden alueella. Yhtiön toiminta oli aktiivisimmillaan 1890-luvun alusta 1930-luvulle ja sen palveluksessa oli enimmillään noin 40000 henkeä. Yhtiön perusti ja sen omisti William Beardmore (myöhemmin Lordi Invernaim), jonka mukaan Beardmorejäätikkö on saanut nimensä.
Historia

Yhtiön ydinalueeksi muodostui Parkhead Forge Glasgown itäreunalla. Alueen teollisuuslaitokset perusti 1837 Reoch Brothers and Company ja niiden omistajaksi tuli 1841 Robert Napier, joka valssasi ja leikkasi metallilevyjä Govanin telakalleen.
William Beardmore tuli 1860 osakkaaksi yritykseen ja hänen mukanaan toimintaan liittyivät hänen veljensä ja poikansa William Jr, josta tuli myöhemmin ainoa osakas sekä William Beardmore and Companyn perustaja 1886. Tehdasalue oli 1896 25 eekkeriä ja se oli Skotlannin suurin terästehdas. Tehdas oli erikoistunut teräksen valssaukseen ja levyjen tuottamiseen Clyden telakkateollisuudelle. Myöhemmin tehdas valmisti tykkejä ja niiden torneja, kuten 15 tuuman laivatykkejä BL Mk I.
Historia > Laivanrakennus

Bearmore otti haltuunsa 1900 Robert Napierin telakan Govanissa. Samana vuonna Beardmore aloitti telakan rakentamisen Dalmuiriin, josta tuli aikansa modernein telakka. Telakan ensimmäisenä tilauksena valmistui 1906 HMS Agamemnon. Muita merkittäviä laivastontilauksia olivat taistelulaivat HMS Conqueror, HMS Benbow ja HMS Ramillies. Beardmorelta valmistui 1917 maailman ensimmäinen täydellä lentokannella varustettu lentotukialus HMS Argus.
Beardmore laajensi tuotantoa Dalmuirissa niin, että lopulta siihen kuuluivat myös aseet ja muu varustus. Suurimmillaan alue työllisti 13000 henkeä. Ensimmäisen maailmansodan jälkeinen tilausten supistuminen oli vakava isku alueelle ja telakka jouduttiin sulkemaan 1930. Osa alueen teollisuudesta ja rakennuksista liitettiin ROF Dalmuiriin ja lisäksi osaa alueesta käytettiin kaapelilaivojen tukikohtana.
Veturiteollisuus

Beardmore pyrki 1920-luvulla rautatieteollisuuteen valmistamalla vetureita. Se valmisti kaksikymmentä 4-6-0 veturia Great Eastern Railways yhtiölle. Lisäksi yhtiö valmisti 1921-1922 90 kappaletta Prince of Wales -luokan vetureita London and North Western Railway -yhtiölle (LNWR). LNWR yhtiön seuraajalle London, Midland and Scottish Railways -yhtiölle valmistettiin 1924 yksi esittelyveturi.
Kaiken kaikkiaan yhtiön vetureiden valmistus oli vaatimatonta verrattuna kilpailijoiden tuotantoon.
Ilmailuteollisuus

Yhtiö aloitti Sopwith Pup -lentokoneen lisenssivalmistuksen Dalmuirin tehtailla ensimmäisen maailmansodan aikana. Se valmisti myöhemmin Sopwith Pupista laivastoversion Beardmore W.B. III:n, joka oli itse suunniteltu. Yhtiö toimitti sata W.B. III -konetta laivaston ilmavoimille Royal Naval Air Servicelle.
Beardmore rakensi Inchinnan Airship Constructional Stationin Inchinnaniin Renfrewshireen, missä yhtiö valmisti ilmalaivat R27, R32, R34 ja R36.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Clyde-joen telakat
Sopwith Pup -lentokone.
Käännös suomeksi
Välikieli

Välikielellä tarkoitetaan ohjelmointikieltä, jota käytetään apuna korkeamman tason ohjelmointikielten kääntäjien toteutuksessa. Korkean tason ohjelmointikielen kääntäjä ei tuota suoraan konekielistä koodia, vaan kääntää lähdekielisen ohjelman ensin tälle välikielelle. Välikielen kääntäjän ja linkittäjän avulla saadaan sitten tuotettua varsinainen suorituskelpoinen konekielinen ohjelma. Välikielitasoja voi myös olla useampia. Esimerkiksi alimpana välikielenä voi toimia assembly-kieli. Tämän yläpuolella voi olla jokin toinen välikieli ja vasta tämän yläpuolella varsinainen korkean tason kieli.
Välikielien käytön avulla korkean tason ohjelmointikielten kääntäjien toteuttaminen yksinkertaistuu ja tehostuu. Samalla kääntäjistä voidaan tehdä luotettavampia. Samaa välikieltä voidaan käyttää useiden eri korkean tason ohjelmointikielten kääntäjien toteuttamisessa, jolloin samaa koodia voidaan paremmin hyödyntää. Välikielinen koodi on suoraan luettavissa, joskin yleensä hiukan alkuperäistä korkean tason lähdekoodia kryptisempää.
Välikielenä voidaan käyttää myös jotakin melko korkean tason ohjelmointikieltä, kuten C++-, Java-, FORTRAN- tai BASIC-kieltä. Tätä korkeamman tason ohjelmointikielen kääntäjän voi toteuttaa sopivaa jäsennintä käyttäen.
Microsoft kutsuu .NET-ympäristön tavukoodia välikieleksi (Common Intermediate Language, CIL, ennen Microsoft Intermediate Language, MSIL).
Väinö Mäkelä (opettaja)

Väinö Ilmari Mäkelä (12. huhtikuuta 1901 Viipuri – 22. huhtikuuta 2003 Helsinki) oli suomalainen kansakoulunopettaja ja kirjailija.
Väinö Mäkelä valmistui kansakoulunopettajaksi 1924. Hän oli naimisissa vuosina 1926–1946 kansakoulunopettaja Eevi Amanda Leinosen (1904–1992) kanssa. Kirjailija Hannu Mäkelä on heidän poikansa. Väinö ja Hannu Mäkelän välit olivat vaikeat, mistä viimeksi mainittu kertoo kirjassaan Isä (2004).
Xylotrupes

| Xylotrupes |
| --- | --- |
 Xylotrupes florensis -koiras
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Dynastinae
Tribus::  Dynastini
Suku::  Xylotrupes  Hope, 1837
Katso myös
   Xylotrupes Wikispeciesissä   Xylotrupes Commonsissa 
Infobox OKNimi-testi OK: 
Xylotrupes on kovakuoriaisiin (Coleoptera) kuuluva suku.
Xylotrupes-sukuun kuuluvia lajeja

| 0 | 1 | 2 | 3 |
| --- | --- | --- | --- |
|  Xylotrupes australicusi  Xylotrupes baumeisteri  Xylotrupes beckeri Xylotrupes beckeri intermedius Xylotrupes dichotomus  Xylotrupes faber  Xylotrupes florensis |  Xylotrupes gideon Xylotrupes gideon borneensis  Xylotrupes gideon philippinensis  Xylotrupes gideon sondaicus  Xylotrupes gideon sumatrensis Xylotrupes inarmatus  Xylotrupes lorquini |  Xylotrupes lumawigi  Xylotrupes macleayi  Xylotrupes meridionalis  Xylotrupes mniszechi  Xylotrupes pauliani Xylotrupes pauliani dayakorum Xylotrupes pubescens |  Xylotrupes socrates  Xylotrupes striatopunctatus  Xylotrupes taprobanus  Xylotrupes ulysses |
Aiheesta muualla

Xylotrupes (Genus), ZipcodeZoo.com (englanniksi)
Valoon päin

| Valoon päin Kari Tapio |
| --- | --- | --- |

Studioalbumin tiedot
 Julkaistu: 1999
 Formaatti: CD-levy
 Tyylilaji: iskelmä
 Kesto: 41.23
 Levy-yhtiö: Audiovox Records
Listasijoitukset
  Suomi: 5. (maaliskuu 1999)
Kari Tapion muut julkaisut
| Sinut tulen aina muistamaan 1998 | Valoon päin 1999 | Bella Capri 2000 |
Valoon päin on suomalaisen iskelmälaulaja Kari Tapion studioalbumi, joka on julkaistu vuonna 1999. Albumi on myynyt kultalevyyn oikeuttavan määrän.
Kappaleet

Valoon päin – 3.59
Olen kuullut on kaupunki tuolla – 4.06
Paras ystävä – You’re My Best Friend – 2.52
Pieni laaksoni rauhan – 3.17
Maria Dolores – 3.22
Mun sydämeni tänne jää – 2.59
Löytää itsesi kun annoit – 3.16
Syys surumielinen – 3.38
Nyt varma oon – She Wears My Ring – 3.25
Tuuli tyyntymätön – 3.24
Myrskyn jälkeen – 4.02
Kun sen aika on – 3.00
Venezuelan kansallispuistot

Venezuelan kansallispuistot ovat luonnonsuojelualueita Venezuelassa. Ne kattavat yli viidesosan maan pinta-alasta. Canaiman kansallispuisto on myös Unescon maailmanperintökohde.
2000-luvun talouskriisin aikana puistojen tila on huonontunut hälyttävästi, kun puistot menettävät sekä budjettirahoitusta että matkailutuloja.   Puistoja tuohoavat laiton kaivostoiminta, metsänhakkuut, maanviljelys ja tienrakennus. Etenkin Yapacanan kansallispuisto on huonossa kunnossa kullankaivajien jäljiltä. Sissijoukot ja huumeiden salakuljettajat käyttävät joitakin puistoja suojapaikkoinaan.
Luettelo kansallispuistoista

| Nro | Kuva | Perustettu | Nimi | Osavaltio | Maisema | Pinta-ala (km2) |
| --- | --- | --- | --- | --- | --- | --- |
| 1 |  | 1937 | Henri Pittier | Aragua Carabobo | vuoristo | 1 078,00 |
| 2 |  | 1952 | Sierra Nevada | Mérida Barinas | vuoristo | 2 764,46 |
| 3 |  | 1958 | Guatopo | Miranda Guárico | vuoristo | 1 224,64 |
| 4 |  | 1958 | El Ávila | Caracas Miranda Vargas | vuoristo | 851,92 |
| 5 |  | 1960 | Yurubí | Yaracuy | vuoristo | 236,70 |
| 6 |  | 1962 | Canaima | Bolívar | Guayana | 30 000,00 |
| 7 |  | 1962 | Yacambú | Lara | vuoristo | 269,16 |
| 8 |  | 1969 | Cueva de la Quebrada del Toro | Falcón | vuoristo | 48,85 |
| 9 |  | 1972 | Los Roques | Ulkosaaristo | Saaristo | 2 211,20 |
| 10 |  | 1973 | Macarao | Caracas Miranda | vuoristo | 150 |
| 11 |  | 1973 | Mochima | Sucre Anzoátegui | Rannikko | 949,35 |
| 12 |  | 1974 | Laguna de La Restinga | Nueva Esparta | Saaristo | 188,62 |
| 13 |  | 1974 | Médanos de Coro | Falcón | Rannikko | 912,80 |
| 14 |  | 1974 | Laguna de Tacarigua | Miranda | Rannikko | 391 |
| 15 |  | 1974 | Cerro El Copey | Nueva Esparta | Saaristo | 71,30 |
| 16 |  | 1974 | Aguaro-Guariquito | Guárico | ruohotasanko | 5 690 |
| 17 |  | 1974 | Morrocoy | Falcón | Rannikko | 320,90 |
| 18 |  | 1975 | Cueva del Guácharo | Monagas | Vuoristo | 627 |
| 19 |  | 1976 | Terepaima | Lara Portuguesa | vuoristo | 186,5 |
| 20 |  | 1978 | Jaua-Sarisariñama | Bolívar | Guayana | 3 300 |
| 21 |  | 1978 | Serranía de la Neblina | Amazonas | Guayana | 13 600 |
| 22 |  | 1978 | Yapacana | Amazonas | Guayana | 3 200 |
| 23 |  | 1978 | Duida-Marahuaca | Amazonas | Guayana | 3 737,4 |
| 24 |  | 1978 | Península de Paria | Sucre | vuoristo | 375  |
| 25 |  | 1978 | Sierra de Perijá | Zulia | vuoristo | 2 952,88 |
| 26 |  | 1978 | El Tamá | Táchira Apure | vuoristo | 1 390 |
| 27 |  | 1987 | San Esteban | Carabobo | vuoristo | 445 |
| 28 |  | 1987 | Sierra de San Luis (J. Crisóstomo Falcón) | Falcón | vuoristo | 200 |
| 29 |  | 1988 | Santos Luzardo | Apure | Mountainous | 5 843,68 |
| 30 |  | 1988 | Guaramacal (G. Cruz Carrillo) | Trujillo Portuguesa | vuoristo | 214,66 |
| 31 |  | 1988 | Dinira | Lara Portuguesa Trujillo | vuoristo | 453,28 |
| 32 |  | 1989 | Páramos Batallón y La Negra | Mérida Táchira | vuoristo | 952 |
| 33 |  | 1989 | Chorro El Indio | Táchira | vuoristo | 170 |
| 34 |  | 1989 | Sierra La Culata | Mérida Trujillo | vuoristo | 2 004 |
| 35 |  | 1989 | Cerro Saroche | Lara | vuoristo | 322,94 |
| 36 |  | 1991 | Turuépano | Sucre | suo | 726 |
| 37 |  | 1991 | Delta del Orinoco (Mariusa) | Delta Amacuro | Jokisuisto | 3 310 |
| 38 |  | 1991 | Ciénagas de Juan Manuel | Zulia | Suo | 2 261,3 |
| 39 |  | 1991 | Parima Tapirapecó | Amazonas | Guayana | 39 000 |
| 40 |  | 1992 | Río Viejo San Camilo | Apure | ruohotasanko | 800 |
| 41 |  | 1992 | Tirgua (Gen. Manuel Manrique) | Yaracuy Cojedes | vuoristo | 910 |
| 42 |  | 1993 | El Guache | Lara Portuguesa | vuoristo | 125 |
| 43 |  | 1993 | Tapo-Caparo | Barinas Mérida Táchira | vuoristo | 2 050 |
| 44 |  | 2017 | Caura | Bolívar  Amazonas | vuoristo | 75 340 |
Käännös suomeksi
Who Do You Think You Are

| ”Who Do You Think You Are” Spice Girls |
| --- | --- | --- |

Singlen tiedot
 Albumilta: Spice
 A-puoli: ”Mama”
 Äänitetty : 1995
 Julkaistu: 3. maaliskuuta 1997
 Formaatti: 12" single, kasetti, CD single
 Tuottaja(t): Absolute
 Tyylilaji: europop, dancepop
 Kesto: 03.59
 Levy-yhtiö: Virgin
Spice Girlsin muut singlet
| ”2 Become 1” 1996 | ”Mama/Who Do You Think You Are” 1997 | ”Spice Up Your Life” 1997 |
Who Do You Think You Are on brittiläisen pop-yhtye Spice Girlsin kappale. Sen sanoittivat yhtyeen jäsenet yhdessä Paul Wilsonin ja Andy Watkinsin kanssa, jotka tunnetaan myös nimellä Absolute, yhtyeen Spice-debyyttialbumille marraskuussa 1996. Kappale sisältää voimakkaasti viittauksia 1990-luvun alun europopmusiikkiin ja sillä on discotyylinen biitti, joka muistuttaa 1970-luvun lopun musiikkia. Kappaleen sanat kertovat supersankarielämästä ja siitä miten joku voi joutua ansaan julkisuuden maailmassa.
Helmikuussa 1997 yhtye avasi BRIT Awards-tapahtuman "Who Do You Think You Arella". Geri Halliwellin esityksen aikana pukema Union Jack-hame löysi tiensä lukuisten sanomalehtien kansiin ja nykyään se muistetaan yhtenä Cool Britannian tunnetuimmista symboleista. "Who Do You Think You Are" valittiin Comic Reliefin vuoden 1997 viralliseksi singleksi, joka on video hyväntekeväisyyttä sekä singlen tuotantoon menneiden rahojen takaisinsaamista varten.
"Who Do You Think You Are" oli sekä kaupallinen että kriittinen menestys, Melanie Chisholmin esittämien sanojen saadessa yllättyneisyyttä popmusiikin kriitikoilta. Maaliskuussa 1997 A-puolen "Mama"-singlen kanssa julkaistuna siitä tuli yhtyeen neljäs peräkkäinen single, joka on saavuttanut listan kärjen Isossa-Britanniassa, muodostaen yhtyeestä ensimmäisen vastaavan tavoitteen saavuttaneen. Samalla British Phonographic Industry (BPI) myönsi sille platinaa sekä menestyi kansainvälisesti hyvin, saavuttaen sijoituksia kymmenen parhaan joukossa monissa Euroopan maissa ja Uudessa-Seelannissa sekä sijoituksia kahdenkymmenen parhaan joukossa Australiassa, Ranskassa ja Norjassa.
Käännös suomeksi
XxX 3: Xander Cagen paluu

| XxX 3: Xander Cagen paluu> XXX: Return of Xander Cage |
| --- | --- |

Ohjaaja:  D. J. Caruso
Käsikirjoittaja:  F. Scott Frazier
Tuottaja:   Joe Roth  Jeff Kirschenbaum  Vin Diesel  Samantha Vincent 
Säveltäjä:  Brian Tyler
Kuvaaja:  Russell Carpenter
Leikkaaja:  Jim Page
Pääosat:   Vin Diesel  Donnie Yen  Deepika Padukone  Kris Wu  Ruby Rose  Tony Jaa  Nina Dobrev  Toni Collette  Samuel L. Jackson 
Valmistustiedot
Valmistusmaa:  Yhdysvallat
Tuotantoyhtiö:   Paramount Pictures  One Race Films  Revolution Studios  Roth Kirschenbaum Films 
Levittäjä:  Paramount Pictures UIP-Dunafilm Hulu Fandango at Home (käännä suomeksi)
Ensi-ilta:   2017-01-2020. tammikuuta 2017 (Yhdysvallat)  2017-01-2727. tammikuuta 2017 (Suomi)  
Kesto:  107 minuuttia
Alkuperäiskieli:  englanti
Budjetti:  80 miljoonaa dollaria
Tuotto:  346,1 miljoonaa dollaria
Edeltäjä:  xXx 2: The Next Level
Aiheesta muualla
IMDb 
Elonet
AllMovie
Infobox OKNimi-testi OK: 
XxX 3: Xander Cagen paluu (XXX: Return of Xander Cage) on vuonna 2017 ensi-iltaan tullut D. J. Caruson ohjaama toimintaelokuva. Se on vuonna 2002 alkaneen xXx -elokuvasarjan kolmas osa. Vin Diesel uusii roolinsa Xander Cagena, ja muissa osissa ovat muun muassa Donnie Yen, Deepika Padukone, Ruby Rose, Nina Dobrev, Toni Collette ja Samuel L. Jackson.
XxX 3 on yleisömenestykseltään koko elokuvasarjan katsotuin.
Juoni

Toimintaelokuvasarjan kolmannessa osassa valtion agentiksi ryhtynyt extreme-urheilija Xander Cage joutuu palaamaan maanpaosta, kun murhanhimoinen alfasoturi Xiang kätyreineen tavoittelee Pandoran lippaana tunnettua tehokasta joukkotuhoasetta. Värvättyään itselleen tiimin Cage huomaa sotkeutuneensa salaliittoon, joka ulottuu maailman hallitusten ylimpiin tahoihin saakka.
Näyttelijät

| 0 | 1 | 2 |
| --- | --- | --- |
|  Vin Diesel  | … |  Xander Cage   |
|  Donnie Yen  | … |  Xiang   |
|  Deepika Padukone  | … |  Serena Unger   |
|  Kris Wu  | … |  Nicks   |
|  Ruby Rose  | … |  Adele Wolff   |
|  Tony Jaa  | … |  Talon   |
|  Nina Dobrev  | … |  Becky Clearidge   |
|  Toni Collette  | … |  CIA-agentti Jane Marke   |
|  Samuel L. Jackson  | … |  Augustus Gibbons   |
|  Rory McCann  | … |  Tennyson Torch   |
|  Hermione Corfield  | … |  Ainsley   |
|  Tony Gonzalez  | … |  Paul Donovan   |
|  Michael Bisping  | … |  Hawk   |
|  Ice Cube  | … |  Darius Stone   |
|  Al Sapienza  | … |  CIA-johtaja Anderson   |
|  Ariadna Gutiérrez  | … |  Lola   |
|  Nicky Jam  | … |  Lazarus   |
|  Shawn Roberts  | … |  Jonas   |
Uuden Englannin hurrikaani 1938

Sääkartta vuoden 1938 syyskuun 21. päivältä.
Uuden Englannin hurrikaani 1938 oli ensimmäinen Uuteen Englantiin iskenyt hurrikaani sitten vuoden 1869. Hirmumyrsky kehittyi lähellä Afrikan rannikkoa ja nousi voimakkuusluokkaan 5 Saffirin-Simpsonin hurrikaaniasteikolla ennen iskeytymistään Long Islandille luokan 3 hurrikaanina 21. syyskuuta. Sen arvioidaan vaatineen 682–800 kuolonuhria, tuhonneen yli 57 000 asuinrakennusta ja aiheuttaneen vuoden 2004 rahassa 5,97 miljardin dollarin vahingot.
Aiheesta muualla

Wikimedia Commonsissa on kuvia tai muita tiedostoja aiheesta .
The Great Hurricane of 1938 (Arkistoitu – Internet Archive)
Yhdysvaltain Sanomat

Yhdysvaltain Sanomat oli Ohion Ashtabulassa vuosina 1885–1893 ilmestynyt amerikansuomalainen sanomalehti.
Uutta Kotimaata Minnesotan New York Millsissä painaneet Fred Karinen ja Alex Wirtamo perustivat Yhdysvaltain Sanomat Charles Steenroosin ja Asser Ansonin tuella Ohion suurimpaan suomalaiskeskukseen. Nelisivuinen viikkolehti oli osavaltion ensimmäinen suomenkielinen sanomalehti. Karisen ja Wirtamon toimittamana se saavutti pian yli tuhannen kappaleen levikin. Wirtamon siirryttyä Ino Ekmanin Pohjantähteen Yhdysvaltain Sanomien toimittajaksi tuli August Edwards. Karinen lähti vuonna 1889 Michiganin Ishpemingiin, jossa hän alkoi julkaista Suomalaisen Kansallis-Raittius-Veljeysseuran nimissä Työmies-nimistä lehteä. Yhdysvaltain Sanomien omistus siirtyi vähitellen kokonaan Edwardsille, joka onnistui nostamaan sen levikin noin 3 500 kappaleeseen. Kahdesti viikossa Ashtabula Harborissa ilmestynyt lehti oli tuolloin maan luetuin suomenkielinen lehti. Vuonna 1893 Edwards muutti Minneapolisiin, jossa hän yhdisti Yhdysvaltain Sanomat Karisen Työmieheen. Yhdistetty lehti sai nimen Amerikan Uutiset.
Aiheesta muualla

Yhdysvaltain Sanomat digitoituna kansalliskirjastossa